Brun I.

Brun I. (* üm 932; † 14. Februar oder 26. April 976) weer vun’n 5. Mai 962 an bet 976 de Bischop vun Veern.

He weer mit de Billunger verwandt. He weer Mönk in Corvey un vun 962 an de Nafolger vun sienen Unkel Amelung vun Sassen as Bischop vun Veern. In disse Tiet hett he ok dat Nonnenklooster Ullessen (in Ollenstadt, hüüt to Uelzen) grünnt. Üm 973 rüm möök Brun in Opdrag vun Otto I. ene Reis na Ungarn, op de he mit Fürst Géza över de Christenmission verhanneln dee un dorbi Wolfgang vun Regensborg aflöös. 976 is he doodbleven un Erp is em as Bischop nafolgt.

Kategorie:Mann
Kategorie:Bischop
Kategorie:Middelöller
Kategorie:Röömsch-kathoolsche Kark
Kategorie:Boren in dat 10. Johrhunnert
Kategorie:Storven in dat 10. Johrhunnert